
ОБЩИНСКИ ГОДИШЕН ПЛАН ЗА МЛАДЕЖТА ЗА 2015 г.
І.ВЪВЕДЕНИЕ
 Общински план за младежта за 2015 г. на община Ботевград е програма и методика за изпълнение на националната политика за младите хора, формирана според техните потребности и синхронизирана с приоритетите на европейската политика за младежта.

 Разработен е в съответствие с чл. 15 от Закона за младежта, Националната стратегия за младежта 2012 – 2020 година и Националната програма за младежта 2011 - 2015 г. и е насочен към създаване на благоприятни условия за обучение и професионално образование, социално и личностно реализиране на младите хора до 29 годишна възраст от община Ботевград социално- икономическия живот.
	Възраст
	Общо

	15 - 19 г
	1640

	20 - 24 г
	2170

	25 - 29 г
	2507

	Общо:
	6317


  Според данни от регистър ГРАО структурата на младежта в община Ботевград се разпределя по следния начин:
	Възраст
	Общо

	до 24 г
	106

	25 - 29 г
	152

	Общо:
	258


Регистрираните безработни млади хора от община Ботевград към декември 2014 г. са:

На територията на община Ботевград в подкрепа на младежките активности функционират: 

· Младежко движение за развитие на селските райони със сфери на дейност защита правата на младите хора; подпомагане на социалната реализация на младежите; разработка и реализиране на стратегии, програми и проекти за развитие на селските райони; събиране, обработка и анализ на данни за състоянието и перспективното развитие на селските райони; информационно - консултантска дейност сред младежта относно законодателството в Република България и разясняване правата и задълженията на гражданите, подпомагане на млади таланти и младежи в неравностойно положение, застъпничество и др., в което членуват около 100 младежи от региона
· Клуб „Хора за хора” към читалище „Н.Ракитин” с.Трудовец със сфери на дейност защита на човешки права, международни и европейски въпроси, политики и изследвания, насърчаване на дарителството/доброволчеството.
· Общинска организация на Съюза на учениците в България, обединяваща ученически лидери с основна мисия да гарантира адекватната защита на ученическите интереси въз основа на общи каузи и смислени ученически инициативи
· Ученически съвети, стимулиращи активността в различни инициативи, организиране на дейности  и дискусии
 ІІ. Приоритети за провеждане на общинската политика за младежта

1. Насърчаване и подкрепа на младежите за успешна трудова и житейска реализация

2. Насърчаване на гражданската активност
3. Дейности в подкрепа на младежкото доброволчество  и международния диалог

4.Насърчаване здравословния начин на  живот
5.Дейности за организация на свободното време
6. Превенция на престъпността
ІІІ. Описание на дейностите

По Приоритет 1 
 1. Разширяване на достъпа на младите хора до посреднически услуги за намиране на работа чрез информиране и консултиране относно възможностите за мотивационно и квалификационно обучение, изготвяне на индивидуални планове за действие, насочване към подходящи работни места от Дирекция „Бюро по труда”:
- Психологическо подпомагане, мотивационно обучение и консултиране на безработни лица
- Трудови борси
 - Отворени врати за младежи

- Ателие за търсене на работа

- Повишаване конкурентоспособността на младежите чрез осигуряване на възможност за стажуване или обучение по време на работа, което ще улесни прехода от образование към заетост, като едновременно с това ще доведе до натрупване на ценен професионален опит, необходим за заемане на свободни работни места, заявени от работодатели по схема „Младежка заетост” към ОП РЧР

- Реализиране изискванията на Европейската гаранция за младежта с обхват младежите до 25-годишна възраст с престой до 4 месеца без работа или образование/обучение
2. Сътрудничество между работодатели и средни училища за избор на професия и кариерно ориентиране

3. Предоставяне на възможност за едномесечни  студентски летни стажове в отделите на Общинска администрация
По Приоритет 2
1. Насърчаване и подпомагане развитието на младежките организации 
- Провеждане на семинар „Ученическо лидерство и самоуправление” съвместно със Съюза на учениците в България
- Участие в кампания „Мускетари на промяната” по повод Международния ден на учениците 17 ноември

- Ученически флашмоб, посветен на празника на града
- Антиспин ден
2. Диалог между младите хора и институциите

- Разширяване участието на институции, фирми и ученици в инициативата „Мениджър за един ден”

- 12 октомври - Ден на отворените врати в Общинска администрация, популязиращ местното самоуправление сред младите хора
- Ангажиране на младежки организации в кампанията „Да почистим България за един ден”
3.Участие в общински, регионални, национални, международни прояви, конкурси, фестивали и други мероприятия
- насърчаване и подпомагане на талантливи и изявени младежи
- участие в исторически викторини

- активно участие в чествания и годишнини
По Приоритет 3

1. Съдействане и стимулиране свободната инициатива, генериране на нови идеи, взаимодействие и обмяна на информация и опит с младежки организации
· Участие с проекти към Европейската младежка фондация за насърчаване на  сътрудничеството между младите хора в Европа по дейности за международни младежки, като организиране на международни срещи на млади лидери, вкл. семинари, конференции, уъркшопове, фестивали
· Участие с проекти по европейска програма за образование, обучение, младеж и спорт „Еразъм+“ за младежка мобилност и сътрудничество за иновации и обмен на добри практики
· Младежки обмен между 20 ученици от ПМГ „Акад.проф.д-р Асен Златаров” гр.Ботевград и 20 ученици от училище „Бартоломео Лоренци” гр.Фюмане , Италия
2. Развитие на младежкото доброволчество
· благотворителни базари за подпомагане на деца без родителска грижа
· концерти с благотворителна цел 
По Приоритет 4
1. Подобряване на физическата активност
· турнири по футбол, плуване, баскетбол
2. Повишаване здравната култура

· провеждане на антиспин ден

· кампания в подкрепа на донорството
· превенция на зависимостите

По Приоритет 5
1. Участие на млади хора в инициативата на Община Ботевград „Лятна Академия 2015”
2. Безплатно летуване на млади семейства на Българското Черноморие 

3. Участие в турнета, фестивали и карнавали

По Приоритет 6

1. Взаимодействието между институции, специалисти и родители, насочено към осъществяването на: корекционно-възпитателна работа и професионална подкрепа на деца и юноши с девиантно поведение.

2. Професионална подкрепа на агресивни деца, деца с асоциално поведение, деца в риск и други насочени от отдел „Закрила на детето” 
3. Консултативно - информационна дейност от МКБППМН

ІV.Осигуряване на информация и публичност
Настоящият Годишен общински план за младежта 2015 г. ще бъде публикуван на официалния сайт на Община Ботевград www.botevgrad.org 
V.Отговорни институции

  Програмата се реализира в координация и взаимодействие на следните институции:

Община Ботевград,  Дирекция „Бюро по труда”, учебни заведения, спортни клубове, читалища, обществен клуб „Хора за хора”, Младежко движение за развитие на селските райони, МКБППМН, НПО, представители на бизнеса.

